
Je li dozvoljeno obaviti umru za umrlog?


* 
* 
* 
* 
* 
* 
* 

 
Je li dozvoljeno obaviti umru za umrlog?

Dozvoljeno je obaviti umru, hadž i činiti tavaf oko Kabe na ***[ime](https://pitajucene.com/search/ime/questions/ "Pretraži pitanja o imenima")*** umrle osobe. Jednom riječju, dozvoljeno je na ime umrlog činiti sva dobra djela. Imam Ahmed govoraše: “Ako čovjek uradi bilo koje dobro djelo i pokloni sevape umrlom, pa i živom muslimanu, od toga će onaj kome su sevapi poklonjeni imati koristi.” Abolje je, dakako, da čovjek uči ***[dove](https://pitajucene.com/search/dove/questions/ "Pretraži pitanja o dove")*** za umrlu osobu nego da joj poklanja sevape, na temelju hadisa: “**Kad čovjek umre, prestaju mu teći sevapi za djela izuzev u tri slučaja: trajne milostinje, korisnog znanja i dobrog djeteta koje za njega uči dovu**” (Muslim, 1632). Način dokazivanja ovim hadisom jest sljedeći: premda je ovdje govorio o tome da za dobra djela prestaju teći sevapi nakon smrti, Resulullah, ﷺ, nije rekao: “…i dobrog djeteta koje za njega obavlja neki ibadet”; “…i dobrog djeteta koje za njega uči časni Kur’an”; “…i dobrog djeteta koje za njega klanja”; “…i dobrog djeteta koje za njega obavlja umru”; “…i dobrog djeteta koje za njega posti” i tako dalje. Drukčije rečeno, da je bilo predviđeno da dijete za roditelje čini sva dobra djela bez izuzetka, Allahov bi ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, zacijelo rekao: “…i dobrog djeteta koje za njega čini to i to dobro djelo.” Ali ipak, dozvoljeno je da čovjek učini bilo koje dobro djelo i da sevape tog djela pokloni muslimanu.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


